Държавен вестник, бр. 89, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  89
превозни средства, тежките пътни превоз­
ни средства – пред леките пътни превозни 
средства, и автобусите – пред товарните ав­
томобили; когато и двете превозни средства 
са от една и съща категория, назад е длъжен 
да се придвижи водачът на спускащото се 
превозно средство, освен в случаите, когато 
е очевидно, че това е по-лесно за водача на 
изкачващото се превозно средство, например 
ако последният е в близост до специално 
устроено място за спиране.“
12. В член 13 от Конвенцията (Скорост и 
дистанция между пътните превозни средства) 
параграф 4, включително букви (a) и (b), се 
изменя, както следва:
„Извън населени места, по пътищата, 
където само една лента е предназначена за 
движение в съответната посока, с цел улес­
няване на изпреварването водачите на пътни 
превозни средства, за които важи специално 
ограничение на скоростта, и водачите на 
пътни превозни средства или на състави от 
пътни превозни средства с обща дължина 
над 7 m (23 фута) трябва, освен когато се 
подготвят за изпреварване или изпреварват, 
да поддържат между своите пътни превозни 
средства и движещите се пред тях моторни 
превозни средства такава дистанция, че из­
преварващите ги пътни превозни средства да 
могат безопасно да заемат място в колоната 
пред пътното превозно средство, което са 
изпреварили. Тази разпоредба не се прила­
га нито при много интензивно движение, 
нито при случаите, когато изпреварването 
е забранено.“
13. В член 14 от Конвенцията (Общи 
предписания за маневрите) параграф 1 се 
изменя, както следва:
„Всеки водач, който има намерение да 
извърши някаква маневра, като например 
да излезе от колона на паркирани пътни 
превозни средства или да влезе в такава, да 
се изнесе вдясно или вляво на платното за 
движение, особено за да смени лентата за 
движение, или да завие наляво или надясно, 
за да навлезе в друг път или да влезе в някой 
крайпътен имот, трябва преди да започне тази 
маневра, да се убеди предварително, че може 
да я извърши без риск да създаде опасност за 
другите участници в движението, движещи 
се след или пред него или разминаващи се 
с него, и да се съобразява с тяхното место­
положение, посока и скорост.“
14. Разпоредбите на член 15 от Конвенцията 
(Особени предписания за пътните превозни 
средства от редовните линии за обществен 
превоз), които в Конвенцията са препоръки, 
стават задължителни.
15. В член 18 от Конвенцията (Кръстовища 
и задължение за осигуряване на предимство) 
се правят следните изменения:
Параграф 3 се изменя, както следва:
„Всеки водач, който излиза на път от край­
пътен имот, е длъжен да осигури предимство 
на участниците в движението, движещи се 
по този път.“
Параграф 4, буква (b) се изменя, както 
следва:
„В държавите, в които движението се 
извършва от лявата страна, правото на 
предимство на кръстовищата се регулира от 
пътни знаци, сигнали или пътна маркировка.“
16. В член 20 от Конвенцията (Разпоредби 
за пешеходците) се правят следните измене­
ния и допълнения:
Параграф 1 се изменя, както следва:
„Пешеходците трябва, когато е възможно, 
да избягват да използват платното за движе­
ние, но ако го използват, те трябва да бъдат 
внимателни и да не пречат ненужно или да 
възпрепятстват движението.“
Непосредствено след параграф 2 на този 
член се добавя допълнителен параграф, 
както следва:
„Независимо от разпоредбите на параграф 2 
на този член от Конвенцията, хората с ув­
реждания, които се придвижват в инвалид­
на количка, могат да използват във всички 
случаи платното за движение.“
Параграф 4 се изменя, както следва:
„Пешеходците, които се движат по платно­
то за движение съгласно параграф 2, допъл­
нителния параграф, добавен непосредствено 
след параграф 2, и параграф 3 на този член, 
трябва да се придържат възможно най-близо 
до границата му.“
Параграф 5 се изменя, както следва:
„(а) Извън населените места пешеходци­
те, които се движат по платното за движе­
ние, трябва да се придържат към страната, 
противоположна на тази, съответстваща на 
посоката на движението, освен ако това не 
ги поставя в опасност или при наличието 
на специални обстоятелства. Обаче лицата, 
които бутат велосипед, мотопед или мо­
тоциклет, хората с увреждания, които се 
придвижват в инвалидни колички, и групите 
пешеходци, водени от ръководител или об­
разуващи шествие, трябва да се придържат 
към страната на платното за движение, 
съответстваща на посоката на движението. 
Освен ако образуват шествие, пешеходците, 
които се движат по платното за движение, 
трябва да се движат един зад друг, ако е въз­
можно и ако пътната безопасност го изисква, 
особено когато видимостта е намалена или 
при много интензивно движение на пътни 
превозни средства.